गली बनाने को लेकर हुए झगड़े में सात पर केस दर्ज
मोगा|कस्बा भिंडरकलां में गली बनाने को लेकर हुए विवाद में कुछ लोगों ने मिलकर एक व्यक्ति को मारपीट कर घायल कर दिया। थाना धर्मकोट के एएसआई हरपाल सिंह ने बताया कि गांव भिंडर कलां निवासी गुरप्रीत सिंह ने पुलिस को दिए बयान में आरोप लगाया है कि उसका डेढ़ महीना पहले किसी बात लेकर गांव के कुछ लोगों के साथ विवाद हुआ था। उस समय उन लोगों ने उसे देख लेने की धमकी दी थी। इसी के चलते कल जब वह गांव से घर जा रहा था। रास्ते में रोककर अचानक हमलाकर घायल कर दिया था। मामले की जानकारी पुलिस को देने पर उसके बयान पर निक्का सिंह , हरप्रीत सिंह , सुखचैन सिंह , लवप्रीत सिंह , उमरजीत सिंह , नवीं गोबिंदा के खिलाफ मारपीट करने के आरोप में केस दर्ज किया है।
hin_Deva hin_Deva